
SISÄLLYS



	David Yates: Alkusanat


	Ihmeotukset: Grindelwaldin rikokset Alkuperäinen elokuvakäsikirjoitus


	Elokuvatermien sanasto


	Näyttelijät ja tuotantotiimi


	Kirjailijasta


	Kirjan ulkoasusta ja suunnittelusta










ALKUSANAT


Olen työskennellyt monen kirjailijan kanssa, mutta en kenenkään aivan niin erityisen kuin Jo. Hän tuntee hahmonsa ja maailmansa läpikotaisin, hän on dynaamisimpia tapaamiani ajattelijoita, ja ollakseen niin menestynyt, hän on uskomattoman maanläheinen. Hän on ainutlaatuinen tarinankertoja, ja silti hän osallistuu elokuvantekoon tuottajana ja käsikirjoittajana aidossa yhteis­työn hengessä. 

Luin Ihmeotukset: Grindelwaldin rikokset ensimmäisen kerran keväällä 2016, vuoden ja kaksi kuukautta ennen kuin aloitimme kuvaukset. Käsikirjoitus tuntui moni­kerroksiselta, tunteisiin vetoavalta, ja mikä kallis­arvoisinta: omalta itseltään. Elokuvan tekijälle se tarjosi runsaasti lahjoja ja suuren hiekkalaatikon, jossa mellastaa. Olipa kyse innokkaasta 1920-luvun lopun Pariisin luomisesta uudelleen, uusien ihmeellisten olentojen paimentamisesta tai tunteikkaan, monisäikeisen, vastustamattomia hahmoja ja teemoja sisältävän tarinan tutkimisesta, joka ainoa valmistelu- ja tuotantopäivä oli sekä jännittävä että hauska.

Ennen kaikkea minut kuitenkin ensilukemalla lumosivat hahmot; ne ovat ajattomia, hurmaavia, kiinnostavia. Kaikkia koetellaan äärimmäisesti heidän liikkuessaan maailmassa, joka muuttuu koko ajan mutkikkaammaksi ja vaarallisemmaksi – maailmassa, joka niin korostettu ja taikainen kuin onkin, kuitenkin myös heijastaa omaamme eri aikoina. 

David Yates

9. syyskuuta, 2018

1. KOHTAUS

EXT. NEW YORK, AMERIKAN TAIKA­MINISTERIÖ – 1927 – YÖ

ILMAKUVAA New Yorkista ja AYT:n rakennuksesta.

2. KOHTAUS

INT. AYT:N KELLARIKERROS, KARU MUSTASEINÄINEN HUONE – YÖ

Pitkätukkainen ja parrakas GRINDELWALD istuu liikahtamatta, hänet on taiottu kiinni tuoliin. Ilma välkehtii, on latautunut taikoja täyteen.

ABERNATHY tarkkailee GRINDELWALDIA käytävältä.

Chupacabran pentu – verta imevä amerikkalainen otus, osin lisko, osin homunculus – on kahlittu kiinni GRINDEL­WALDIN tuoliin.

3. KOHTAUS

INT. AYT, SELLIEN VÄLINEN KÄYTÄVÄ – VÄHÄN AJAN KULUTTUA – YÖ

PRESIDENTTI SERAFINA PICQUERY ja RUDOLPH SPIELMAN kävelevät yhtä jalkaa loputtomien vartijaparien ohi uhkaavan näköistä ovea kohti.

SPIELMAN

(saksalaisittain)

…te varmasti ilahdutte, kun pääsette hänestä eroon.

PICQUERY

Erittäin mieluusti pitäisimme hänet täällä tallessa.

SPIELMAN

Puoli vuotta riittää. Hänen on aika vastata rikoksistaan Euroopassa.

Kun he tulevat ovelle, ABERNATHY kääntyy tervehtimään heitä.

ABERNATHY

Presidentti Picquery, arvoisa Spielman. Vanki on varmistettu ja voi matkustaa. 

SPIELMAN ja PICQUERY tarkkailevat sellissä istuvaa GRINDELWALDIA.

SPIELMAN

Olette näemmä virittäneet kaikki varotoimet.

PICQUERY

Meidän täytyi. Hän on erittäin voimakas. Olemme joutuneet vaihtamaan hänen vartijansa kolmasti – hän on hyvin… vakuuttava. Poistimme siis hänen kielensä.

4. KOHTAUS

INT. AYT:N SELLIT – YÖ

Häkkimäisiä sellejä kerroksittain. Vangit huutavat rytmikkäästi ja paukuttavat kaltereita, kun sidottua GRINDEL­WALDIA viedään yläkertaan, taiottuna leijumaan ilmassa.

VANGIT

Grindelwald! Grindelwald!

5. KOHTAUS

EXT. AYT:N KATTO – HETKEN KULUTTUA – YÖ

Kahdeksan thestralin vetämät ruumisvaunumaiset vaunut odottavat. AURORIT 1 ja 2 kapuavat ajurinpukille, muut runnovat GRINDELWALDIN sisään vaunuihin.

SPIELMAN

Maailman velhoyhteisö on teille erittäin kiitollinen, matami presidentti. 

PICQUERY

Älkää aliarvioiko häntä.

ABERNATHY lähestyy heitä. 

ABERNATHY

Herra Spielman, löysimme hänen piilotetun taika­sauvansa. 

Hän ojentaa mustaa, suorakulmaista laatikkoa.

PICQUERY

Abernathy.

ABERNATHY

Löysimme tämänkin.

Hänen kämmenellään on pieni, hehkuvaa ainetta sisältävä pullo. SPIELMAN kurkottaa kohti pulloa, johon on kiinnitetty ketju, ja hetken emmittyään ABERNATHY laskee siitä irti.

Sisällä vaunuissa GRINDELWALD kohottaa katseensa kattoon kun SPIELMAN saa pullon haltuunsa.

SPIELMAN nousee vaunuihin. AURORI 1 ajaa, AURORI 2 istuu hänen vieressään. Ovi sulkeutuu. Ovista ilmaantuu joukko lukkoja. Uhkaavaa naksahdusten pärinää, kun lukot kiinnittyvät.

AURORI 1

Hojaa! 

Thestralit lähtevät liikkeelle. 

Vaunut syöksähtävät eteenpäin, kiitävät sitten kaatosateen halki. Joukko AUROREITA seuraa luudanvarsilla.

Tauko.

ABERNATHY astuu askelen eteen kädessään seljasauva. Hän kohottaa katseensa ylös vaunuihin ja kutistuu kutistumistaan. Hän kaikkoontuu.

LEIKKAUS SEURAAVAAN: 

6. KOHTAUS

EXT. THESTRALIEN VETÄMÄT VAUNUT – YÖ

Vaunujen aluspuoli. ABERNATHY ilmiintyy, ripustautuu pyörän akseliin.

7. KOHTAUS

INT. THESTRALIEN VETÄMÄT VAUNUT – YÖ

SPIELMAN ja GRINDELWALD istuvat, tuijottavat tyhjään, sivuillaan AURORIT, jotka osoittavat taikasauvoillaan GRINDELWALDIIN. GRINDELWALDIN laatikko lepää SPIELMANIN sylissä.

SPIELMAN kohottaa pikku pulloa, joka riippuu ketjussaan.

SPIELMAN

Ei taida kieli enää olla kovin liukas?

Mutta GRINDELWALD muuttaa muotoa… 

8. KOHTAUS

EXT. THESTRALIEN VETÄMÄT VAUNUT – YÖ

ABERNATHY siirtää otettaan vaunujen alla. Hänenkin kasvonsa alkavat muuttaa muotoa. Hänen hiuksensa muuttuvat vaaleiksi ja pitenevät… hän on GRINDELWALD. Hän kohottaa seljasauvan.

9. KOHTAUS

INT. THESTRALIEN VETÄMÄT VAUNUT – YÖ

GRINDELWALDIN nopea muodonmuutos kielettömäksi ABERNATHYKSI on lähes valmis.

SPIELMAN

(järkyttyneenä)

Oi!

10. KOHTAUS

EXT. THESTRALIEN VETÄMÄT VAUNUT – YÖ

Muotonsa jo täysin muuttanut GRINDELWALD kaikkoontuu vaunujen alta…

…ja ilmiintyy ajurinpukin viereen, missä AURORIT 1 ja 2 tunnistavat hänet. GRINDELWALD osoittaa sauvallaan vaunujen ohjia, taikoo mustat ohjat eläviksi käärmeiksi, jotka iskevät AURORI 1:een niin, että tämä putoaa vaunuista, liitää öisen taivaan halki, luudanvarsilentäjien ohi.

GRINDELWALD langettaa seuraavan taian niin, että mustat ohjat sitovat nyt AURORI 2:n kuin koteloituneeksi perhoseksi, joka paiskautuu ilmoille ja lentää kuin ritsasta tyrkkäämään AURORIT 3 ja 4 thestralien vetämien vaunujen perästä. Kaikki putoavat pimeyteen.

[image: ]

OPS/images/pagebreak_V4.jpg





OPS/images/pagebreak_V3.jpg





OPS/images/pagebreak_V5.jpg





OPS/images/THESTRAL.jpg





OPS/images/pagebreak_V2.jpg





OPS/images/eiffel_tower.jpg





OPS/images/NEWTS_WAND.jpg





OPS/images/pub.jpg





OPS/images/pagebreak_V1.jpg





OPS/images/cover.jpg
W JKROWLINGN
= /

Gi{&mDELWALDlN
~RIKOKSET

2 ©ALKUPERAINEN ™+ + ©
- ELOKUVﬂKﬁSIKIRJOITUS .






OPS/images/brand.jpg
Rtlenore

PUBLISHING

N2

WIZARDING
WORLD





